**Požiadavky na zabezpečenie BOZP (Bezpečnosť a ochrana zdravia pri práci), OP (Ochrana pred požiarmi) a Bezpečnosti výrobkov a potravín**

1. Pracovníci dodávateľa sú povinní absolvovať pred prácami a činnosťou vstupné školenie o predpisoch BOZP a PO v spoločnosti VETROPACK NEMŠOVÁ s.r.o. (ďalej VPN), podľa ktorých sa budú riadiť počas prítomnosti v závode objednávateľa. Taktiež budú upovedomení o podmienkach vstupu do spoločnosti, zákazoch, nariadeniach, o nebezpečenstvách, ohrozeniach a rizikách na zariadeniach, na ktorých alebo v blízkosti ktorých bude vykonávaná činnosť dodávateľa. V prípade neabsolvovania vstupného školenia nesmie pracovník dodávateľa vykonávať v areáli VPN žiadne činnosti.
2. Dodávateľ je povinný dodržiavať bezpečnostné predpisy v súlade so Zákonom o BOZP č. 124/2006 Z. z. a Zákonom č. 355/2007 Z. z o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, vrátane špeciálnych požiadaviek proti šíreniu ochorenia COVID-19 a pridružených vyhlášok, nariadení vlády, noriem a vnútorných predpisov VPN pri výkone činností, ktoré sú predmetom vykonávania prác pre objednávateľa.
3. Pracovníci dodávateľa sú povinní dodržiavať zákaz fajčenia mimo vyhradených fajčiarskych miest v  areáli VPN. Zákaz fajčenia je vydaný v súlade so Zákonom č. 377/2004 Z. z. o ochrane nefajčiarov v platnom znení, nadväzujúcich ustanovení Zákonníka práce a tiež v súlade s požiadavkami zákazníkov odberateľa na požiadavky na Bezpečnosť výrobkov a potravín a hygienickú nezávadnosť výrobkov.
4. Dodávateľ zodpovedá za to, že všetci jeho zamestnanci (vrátane subdodávateľov) budú viditeľne označení identifikačnými znakmi – názov firmy zamestnávateľa na pracovnom odeve a reflexnou bezpečnostnou vestou.
5. Dodávateľ zodpovedá za činnosť a správanie sa svojich zamestnancov, za stav strojov v súlade s Vyhláškou 508/2009 Z.z., zariadenia, zverené objekty, používané objekty, náradie, ktoré používa, za ich technický stav a za dodržiavanie predpisov BOZP, PO a hygienických predpisov počas vykonávania činností a prác v určených objektoch objednávateľa. Zodpovedá za ich odbornú, zdravotnú a psychickú spôsobilosť pri výkone prác, ktoré budú vykonávať a aby svojim počínaním neohrozili seba a iné osoby a nespôsobili úraz, požiar, škodu a haváriu zariadenia, ekologickú haváriu, kontamináciu výrobkov alebo nenarušil zdravotnú /hygienickú bezpečnosť výrobkov (sklených obalov) a bezpečnosť ostatných zamestnancov.
6. Porušenie predpisov z oblasti hygieny, ekológie, BOZP, PO a požiadaviek na Bezpečnosť výrobkov a potravín sa bude považovať za hrubé porušenie zmluvy. Objednávateľ je v prípade takéhoto porušenia, ktoré musí byť doložené zápisom (Príloha č.1 tohto dokumentu), oprávnený požadovať finančný postih – sankciu, alebo okamžité vykázanie zo závodu.
7. Každý dodávateľ služby alebo tovaru musí dodržiavať požiadavky na čistotu, bezpečnosť a hygienickú nezávadnosť sklených obalov priamo vo výrobnom procese (horúca a studená zóna) alebo v priestoroch interných a externých skladov hotových výrobkov (PJ), ale aj v priestore triedenia a prebaľovania výrobkov. O požiadavkách na dodržiavanie hygieny a bezpečnosti výrobkov musí byť preukázateľne vykonané školenie (pozri VPN-0108-05-CHL-106-SK/EN FSSC 22000 Entry and hygiene rules, VPN-0108-05-CHL-107-SK Usmernenia pre správanie sa návštev vo VPN/ VPN-0108-05-CHL-111-SK Usmernenia pre správanie sa cudzích firiem vo VPN). V čase pandémie COVID-19 sa musí vstupujúci zamestnanec správať podľa aktuálne platných legislatívnych a interných pravidiel.

**Sankcie**

Objednávateľ je oprávnený:

1. v prípade prvého porušenia predpisov z oblasti ekológie, BOZP, PO, Bezpečnosti výrobkov a potravín alebo aktuálnych protipandemických požiadaviek na bezpečnosť osôb a výrobkov uložiť sankciu vo výške 200.- EUR
2. v prípade opakovaného porušenia predpisov z oblasti ekológie, BOZP, PO alebo požiadaviek na bezpečnosť výrobkov a potravín uložiť sankciu vo výške 800.- EUR a zákaz vstupu do areálu VPN.

Sankciu- postih bude objednávateľ od dodávateľa vymáhať prostredníctvom zníženia dohodnutej výšky faktúry o konkrétnu sumu za porušenie predpisov z oblasti BOZP, PO, ekológie alebo požiadaviek na Bezpečnosť výrobkov a potravín.

Pokiaľ nebude faktúra ponížená o požadovanú sumu za porušenie predpisov BOZP, PO, ekológie a požiadaviek na Bezpečnosť výrobkov a potravín, nebude objednávateľ hradiť dodávateľovi žiadne platby.

V prípade porušenia hygienických predpisov, BOZP, PO a ekológie, alebo druhého alebo ďalšieho opakovania porušenia predpisov BOZP, PO, ekológie, protipandemických požiadaviek na COVID-19 alebo požiadaviek pre Bezpečnosť výrobkov a potravín, je objednávateľ oprávnený okamžite vykázať z priestorov spoločnosti VETROPACK NEMŠOVÁ s.r.o. osobu, ktorá porušila predpisy, odstúpiť od zmluvy a v prípade vzniknutých škôd alebo omeškania realizácie požadovať od dodávateľa úhradu vzniknutých a následných škôd. V prípade, že sa činnosti vykonávajú nebezpečným spôsobom, alebo nie sú k dispozícii potrebné prostriedky pre bezpečné vykonávanie činností - je oprávnený objednávateľ alebo zodpovedná osoba objednávateľa (technik BOZP a PO, dozorujúci pracovník techniky, ekológ, člen SBS.…) dočasne pozastaviť vykonávanie činností a prác do doby, pokiaľ nebudú vykonané opatrenia k odstráneniu tohto nežiaduceho stavu. Všetky zdržania z tohto dôvodu idú na účet dodávateľa, vrátane sankcií za nedodržanie termínu dodávky.

V zmysle §18, (spolupráca zamestnávateľov) Zákona č.124/2006 Z. z. v znení neskorších predpisov a Zákona č. 355/2007 Z. z o ochrane, podpore a rozvoji verejného zdravia v znení neskorších predpisov, ak zamestnanci viacerých zamestnávateľov alebo fyzické osoby oprávnené na podnikanie plnia úlohy na spoločnom pracovisku v objekte VETROPACK NEMŠOVÁ s.r.o., tak, že môže byť ohrozená ich bezpečnosť alebo zdravie, musí byť zaistená spolupráca zamestnávateľov a týchto osôb pri prevencii, príprave a vykonávaní opatrení na zaistenie bezpečnosti a ochrany zdravia pri práci. Koordinácia činností a vzájomná informovanosť musí byť písomne dohodnutá prostredníctvom tejto prílohy.

Dohoda v tejto prílohe určuje, že dodávateľ je povinný vytvoriť podmienky na zaistenie bezpečnosti a ochrany zdravia zamestnancov dodávateľa na spoločnom pracovisku vo VETROPACK NEMŠOVÁ s.r.o. v plnom rozsahu.

**Environmentálne požiadavky**

1. Dodávateľ je povinný pri vykonávaní prác u objednávateľa dodržiavať zákonné ustanovenia v oblasti životného prostredia, predovšetkým Zákon MŽP SR č.79/2015 Z. z. o odpadoch v  znení neskorších predpisov a vyhlášok a Zákon o ochrane vôd č.364/2004 a zároveň dodržiavať organizačnú smernicu „Odpadové hospodárstvo vo VPN“ a preventívne „Opatrenia pre prípad havárie pri nakladaní s nebezpečnými odpadmi vo VPN “ – ako aj ochranu vody a odpadnej vody - viď „Havarijný plán“. S oboma dokumentmi sú externí pracovníci oboznámení pri vstupnom školení do VPN.
2. Dodávateľ je povinný počas vykonávania prác udržiavať čistotu a poriadok v určených/prebraných objektoch objednávateľa, z dôrazom najmä ak bude vykonávať činnosti v zóne vysokého rizika na studenej zóne alebo v sklade hotových výrobkov.
3. Dodávateľ je povinný počínať si tak, aby počas jeho činnosti alebo následkom jeho činnosti nedošlo k havarijnej situácii na ŽP v objektoch VPN alebo mimo objektov VPN, predchádzať kontaminácii alebo zníženiu bezpečnosti výrobkov počas výroby alebo na sklade hotových výrobkov.
4. Dodávateľ je povinný dodržiavať Zákon č. 79/2015 o odpadoch a príslušných vyhlášok, pričom odpady vzniknuté v súvislosti s jeho činnosťou ekologicky triediť, uskladniť, zneškodniť, prípadne zabezpečiť ich zneškodnenie oprávnenou osobou, pokiaľ nie je v zmluve stanovené inak.
5. Dodávateľ, ktorý bude zároveň nakladať s odpadmi vzniknutými dôsledkom jeho činnosťou, je povinný preukázať platné povolenie na nakladanie s odpadmi. V prípade vzniku nebezpečných odpadov je povinný sa preukázať platným povolením na nakladanie a prepravu  nebezpečných odpadov.
6. Pracovníci dodávateľa sú povinní absolvovať vstupnú inštruktáž o dodržiavaní ekologických predpisov v spoločnosti VETROPACK NEMŠOVÁ s.r.o.
7. Dodávateľ zodpovedá za svojich zamestnancov a za dodržiavanie, environmentálnych legislatívnych predpisov SR, t.j. za manipuláciu s odpadmi, chemikáliami a inými látkami nebezpečnými pre ŽP počas vykonávania činností a prác v určených objektoch objednávateľa.
8. Porušenie environmentálnych predpisov sa bude považovať za hrubé porušenie zmluvy. Objednávateľ je oprávnený okamžite odstúpiť od zmluvy v prípade environmentálnych porušení, prípadne požadovať úhradu vzniknutých škôd, alebo náhradu škody zo vzniku mimoriadnych udalostí.

V prípade vzniku úrazu, mimoriadnych situácií a udalostí, alebo akýchkoľvek incidentov v súvislosti s BOZP, OP, Bezpečnosťou výrobkov a potravín a Bezpečnosťou životného prostredia sú pracovníci dodávateľa povinní informovať zodpovedné osoby u objednávateľa (kontaktovať bezpečnostného technika/ osobu zodpovednú za životné prostredie/ za bezpečnosť výrobkov a potravín).

**Príloha č.1:**

**Záznam o porušení zmluvných požiadaviek v súvislosti s BOZP, PO, Bezpečnosťou výrobkov a potravín a Environmentálnych požiadaviek pri výkone dodávateľských prác vo VPN**

Meno a priezvisko zamestnanca……………………….……..………Dátum narodenia…...........…..

Názov dodávateľskej firmy…………………………………………………………………………...…...

Dátum a miesto porušenia predpisov……………………………………………………………………

Spôsob porušenia predpisov: ……………………………………………………………………………………………………………………………………………………………………………………………………………………………….……………………………………………………………………………………………………………….

Meno svedka porušenia predpisov……………………………………………………………………….

Na základe uvedených skutočností bude dodávateľovi uložená sankcia……………………………

Meno a prizvisko zamestnanca VPN, ktorý sankciu uložil (funkcia)……………………....…………

…………………………………………………………………………………………………………….…

Osoby oboznámené so záznamom………………………………………………………………………

V Nemšovej, dňa………………………

………………………..…… …................................. …………………………..

 Podpis zamestnanca Podpis svedka Podpis zamestnanca VPN

 dodávateľskej firmy